CELEX: 62014CN0262
Language: mt
Date: 2014-06-02 00:00:00
Title: Kawża C-262/14: Talba għal deċiżjoni preliminari mressqa mit-Tribunalul Neamț (ir-Rumanija) fit- 2 ta’ Ġunju 2014 – Sindicatul Cadrelor Militare Disponibilizate în rezervă și în retragere (SCMD) et vs Ministerul Finanțelor Publice, irrappreżentat mid-Direcția Generală a Finanțelor Publice a Județului Neamț

15.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 315/34
            
         Talba għal deċiżjoni preliminari mressqa mit-Tribunalul Neamț (ir-Rumanija) fit-2 ta’ Ġunju 2014 – Sindicatul Cadrelor Militare Disponibilizate în rezervă și în retragere (SCMD) et vs Ministerul Finanțelor Publice, irrappreżentat mid-Direcția Generală a Finanțelor Publice a Județului Neamț
   (Kawża C-262/14)
   2014/C 315/56
   Lingwa tal-kawża: ir-Rumen
   
      Qorti tar-rinviju
   
   Tribunalul Neamț
   
      Partijiet fil-kawża prinċipali
   
   
      Rikorrenti: Sindicatul Cadrelor Militare Disponibilizate în rezervă și în retragere (SCMD), Constantin Budiș, Vasile Murariu, Vasile Ursache, Ioan Zăpor, Petrea Simionel
   
      Konvenuti: Ministerul Finanțelor Publice, irrappreżentat mid-Direcția Generală a Finanțelor Publice a Județului Neamț
   
      Domandi preliminari
   
   
               1)
            
            
               L-Artikolu 2(2) tad-Direttiva 2000/78 (1) jista’ jiġi interpretat fis-sens li l-kunċett ta’ diskriminazzjoni msemmi minn din id-dispożizzjoni jinkludi wkoll il-fatt li tinħoloq sitwazzjoni ta’ inugwaljanza fit-trattament ibbażata fuq l-istatus ta’ rtirat tal-persuna li hija impjegata jew li tixtieq tkun impjegata?
            
         
               2)
            
            
               L-Artikolu 3(1) tad-Direttiva 2000/78 jista’ jiġi interpretat fis-sens li l-kunċetti ta’ “kondizzjonijiet għall-aċċess għall-impjieg”, “kriterji ta’ għażla” u “sensji [tkeċċija]” jinkludu wkoll il-kunċett ta’ rtirat fost il-kriterji u l-kundizzjonijiet tagħhom?
            
         
               3)
            
            
               L-Artikolu 6 tad-Direttiva 2000/78 jista’ jiġi interpretat fis-sens li jippermetti lil Stat Membru li ttraspona din id-dispożizzjoni fid-dritt nazzjonali li jivverifika, fl-eżerċizzju tas-setgħa ġudizzjarja tiegħu, it-traspożizzjoni inadegwata jew inkompleta tad-direttivi Ewropej fil-leġiżlazzjoni nazzjonali, fir-rigward tal-evalwazzjoni tan-natura “objettivament u raġonevolment iġġustifikat[a]” tal-applikazzjoni ta’ trattament iddifferenzjat, kif ukoll tal-“għan leġittimu” imfittex mil-leġiżlatur fl-adozzjoni tal-att leġiżlattiv li jipprovdi għal trattament iddifferenzjat?
            
         
      (1)  Direttiva tal-Kunsill 2000/78/KE, tas-27 ta’ Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol (ĠU Edizzjoni Speċjali bil-Malti, Kapitolu 5, Vol. 4, p. 79).